Publication: Magyar Közlöny
Issue: MK-2000-111 (Year: 2000, Number: 111)
Era: 1990-2004
Section: és a külföldi fegyveres erők határátlépésével [a honvédelemről szóló 1993. évi CX. törvény 259/A. § d) pontja] járó
Paragraph Index: 1428

(1) A csapatmozgások engedélyezéséhez és azok, valamint a 2. § (3) bekezdése szerinti katonai mozgások határforgalmi ügyintézéséhez szükséges részletes adatokat e rendelet 2. számú melléklete tartalmazza. Ezen adatokat az érintett tárcák csapatmozgások előkészítéséért felelős szervei a 2. § (2) bekezdése szerinti előterjesztés esetében november 15-éig, a 2. § (5) bekezdés szerinti előterjesztés, valamint a 2. § (4) bekezdése szerinti átvonulások esetében pedig a csapatmozgás megkezdése előtt legalább egy hónappal küldik meg a Honvédelmi Minisztérium (a továbbiakban: HM) illetékes szervének, amely azokat továbbítja az előterjesztés készítéséért felelős HM szervnek. A HM illetékes szerve az Országgyűlés, illetve a Kormány által történt engedélyezést követően haladéktalanul értesíti ezen adatokról a Vám- és Pénzügyőrség Országos Parancsnokságát és a Határőrség Országos Parancsnokságát.

Source: https://magyarkozlony.hu/hivatalos-lapok/d8dae93086d4a209244b0b6adf5ac0b57d4c128e/dokumentumok/b4d9ae239fee383724c2f49360c3a08ed213afd6/letoltes